Η επίδραση της χρήσης διαφορετικών φορτίων στην απόδοση του κατακόρυφου άλματος με πλάγια μετακίνηση με γιλέκο αντιστάσεων σε αθλήτριες πετοσφαίρισης
Creators: name: Πάππα, Μαρία Βασιλείου
Publisher: name: Aristotle University of Thessaloniki
Year: 2016
Subjects: Πετοσφαίριση
Παραγωγή ισχύος
Γιλέκο αντιστάσεων
Πλάγια μετακίνηση
Volleyball
Power production
Weighted vest
Slide movement

description: Σκοπός της παρούσας εργασίας ήταν η διερεύνηση της επίδρασης διαφορετικών φορτίων επιβάρυνσης στην παραγωγή της μέγιστης ισχύος κατά το κατακόρυφο άλμα μετά από πλάγια μετακίνηση, με τη χρήση γιλέκου αντιστάσεων. Συνολικά 16 ενήλικες αθλήτριες πετοσφαίρισης Α1 &amp; Α2 κατηγορίας αξιολογήθηκαν στο άλμα μετά από πλάγια μετακίνηση με γιλέκο αντιστάσεων στα φορτία 0, 5, 10, 15 και 20% της σωματικής τους μάζας (ΣΜ). Οι μεταβλητές που αξιολογήθηκαν ήταν η μέγιστη παραγωγή ισχύος (w/kg), η μέγιστη παραγωγή δύναμης (Ν/kg), η μέγιστη παραγωγή ταχύτητας (m/s), το ύψος του κατακόρυφου άλματος (cm), η ταχύτητα πλάγιας μετακίνησης (m/sec) και ο χρόνος μεγιστοποίησης της ισχύος (s). Για την επίδραση του φορτίου στις μεταβλητές χρησιμοποιήθηκε ανάλυση διακύμανσης επαναλαμβανόμενων μετρήσεων, ενώ για την διερεύνηση των διαφορών μεταξύ των μέσων όρων των φορτίων αξιολόγησης χρησιμοποιήθηκε t-test (p&lt;0,05), με διόρθωση Bonferroni. Τέλος, για την εύρεση της επίδρασης της πλευράς προτίμησης στις μεταβλητές χρησιμοποιήθηκε η ανάλυση διακύμανσης επαναλαμβανόμενων μετρήσεων σε δύο παράγοντες. Τα αποτελέσματα έδειξαν ότι το ιδανικό φορτίο παραγωγής της μέγιστης μυϊκής ισχύος, της μέγιστης ταχύτητας, του μέγιστου ύψους κατακόρυφου άλματος και της μέγιστης πλάγιας μετακίνησης και για τις δύο κατευθύνσεις ήταν η ΣΜ, χωρίς εξωτερική επιβάρυνση. Ενώ το ιδανικό φορτίο παραγωγής της μέγιστης δύναμης και του μέγιστου χρόνου παραγωγής της ισχύος και για τις δύο κατευθύνσεις ήταν το 20%Σ.Μ. Ο μέσος όρος τιμών της μέγιστης παραγωγής ισχύος κατά την εκτέλεση πλάγιας μετακίνησης προς την πλευρά προτίμησης, διέφερε σημαντικά μόνο προς τα φορτία σύγκρισης (p&lt;0,05), 0-15%Σ.Μ., 0-20%Σ.Μ., 5-20%Σ.Μ. &amp; 10-20%Σ.Μ. και προς την αντίθετη πλευρά μόνο προς το φορτίο σύγκρισης (p&lt;0,05), 5-20%Σ.Μ. σύμφωνα με τους ελέγχους t για εξαρτημένα δείγματα με τη διόρθωση Bonferroni. Ωστόσο, καμία αλληλεπίδραση δε βρέθηκε μεταξύ της πλευράς προτίμησης και των μεταβλητών της έρευνας. Συμπερασματικά, το ιδανικό φορτίο για τη παραγωγή της μέγιστης ισχύος, της μέγιστης ταχύτητας, του μέγιστου κατακόρυφου άλματος και της μέγιστης ταχύτητας πλάγιας μετακίνησης κατά την εκτέλεση άλματος με πλάγια μετακίνηση και χρήση γιλέκου αντιστάσεων, είναι η ΣΜ, τόσο για την πλευρά προτίμησης, όσο και για την αντίθετη πλευρά. Ενώ το ιδανικό φορτίο για τη παραγωγή της μέγιστης δύναμης και του μέγιστου χρόνου μεγιστοποίησης ισχύος κατά την εκτέλεση άλματος με πλάγια μετακίνηση και χρήση γιλέκου αντιστάσεων είναι το 20%Σ.Μ., τόσο για την πλευρά προτίμησης, όσο και για την αντίθετη πλευρά.
description: The purpose of the research was to examine the effect of different intense loads on the production of maximum power with the use of a weighted vest after slide movement, specifically during vertical jumping. Professional female volleyball players were evaluated for their jumping ability after slide movement with the use of a weighted vest the loads of 0, 5, 10, 15 &amp; 20% of the players’ body mass (B.M.). The variables which were evaluated were maximal power output (w/kg), force (N/kg), velocity (m/s), jump height (cm), velocity of slide movement (m/s) and power maximization time (s). One –way ANOVA with repeated measurements was used to examine the effects of different loads on variables and t –test analysis was used to determine the significant differences between the means of different loads (p&lt; 0,05). Two – way ANOVA with repeated measures was used to examine the effect of dominant leg on the variables. The results showed that the ideal load in order to produce maximal power, velocity, jump height and maximal velocity of slide movement, either towards dominant leg or towards non – dominant leg, was B.M. The ideal load in order to produce maximal force for both directions, was 20% of B.M. and the ideal load for the optimum power maximization time for both directions was 5% of B.M. The average value of maximal power production, towards dominant leg, was statistical significant between the loads of 0% -15%, 0% – 20%, 5% -20%, 10% – 20% B.M. and towards non – dominant leg between the load 5%- 20% B.M., according with t –test for independent samples, with Bonferonni correction. However, there was no interaction between dominant leg and the variables. In conclusion, the ideal load for the production of maximal power, velocity, jump height and maximal velocity of slide movement is B.M., both towards dominant leg and non – dominant leg. Also, the ideal load for the production of maximal force is 20% of B.M. and for the optimum power maximization time is 5% of B.M., for both directions.